Ła Baxèłega del Palladio, ciamà anca Baxéłega Paładiana, ła xe on fabricàto publego che se cata a Vicensa in Piasa dei Siuri. In realtà ła baxełega ła sarìa el vecio pałaso gotego de ła Rajon, ricostruìo da Andrea Paładio. Fora ła xe rivestìa, in tei so tre łati, da on dopio ordene de łoge con motivo a serłiana; rento ła gà na auła unega tanto granda; sora invese ła gà on cuèrto a carena, che se vede anca da distante parché el xe verde . De fianco verso ła piasa dei Siuri ghe xe ła Tore Bisara e de drio ła Tore del Ziron.